พอร์ตลงทุนของ Warren Buffett
“ไม่ว่าเราจะอัจฉริยะแค่ไหน แต่บางอย่างจำเป็นต้องใช้เวลา เราไม่สามารถมีลูกได้ใน 1 เดือน แม้ว่าเราจะทำผู้หญิงท้อง 9 คน”  ประโยคนี้เป็นคำพูดของคุณ Warren Buffett หนึ่งในนักลงทุนผู้ยิ่งใหญ่ของโลก เจ้าของแนวทางการลงทุนแบบเน้นคุณค่า..  และปัจจุบัน บริษัทของเขาชื่อ Berkshire Hathaway เป็นหนึ่งในบริษัทที่ใหญ่ที่สุดในโลกหากวัดจากมูลค่าตลาด 5 อันดับแรก
11 ต.ค. 2561

พอร์ตลงทุนของ Warren Buffett / โดย ลงทุนแมน
“ไม่ว่าเราจะอัจฉริยะแค่ไหน แต่บางอย่างจำเป็นต้องใช้เวลา
เราไม่สามารถมีลูกได้ใน 1 เดือน แม้ว่าเราจะทำผู้หญิงท้อง 9 คน”
ประโยคนี้เป็นคำพูดของคุณ Warren Buffett หนึ่งในนักลงทุนผู้ยิ่งใหญ่ของโลก เจ้าของแนวทางการลงทุนแบบเน้นคุณค่า..
และปัจจุบัน บริษัทของเขาชื่อ Berkshire Hathaway เป็นหนึ่งในบริษัทที่ใหญ่ที่สุดในโลกหากวัดจากมูลค่าตลาด 5 อันดับแรก
1.Apple Inc. 35.6 ล้านล้านบาท
 Inc. 31.8 ล้านล้านบาท
3.Microsoft Corporation 28.6 ล้านล้านบาท
4.Alphabet Inc. 27.4 ล้านล้านบาท
5.Berkshire Hathaway Inc. 17.1 ล้านล้านบาท
ที่น่าสนใจคือ 4 บริษัทแรกต่างเป็นบริษัทที่อยู่ในกลุ่มเทคโนโลยีที่มีการเติบโตอย่างรวดเร็ว แต่ Berkshire Hathaway กลับไม่ใช่
การเติบโตของหุ้นเทคโนโนโลยีอาจส่งผลให้คุณ Jeff Bezos เจ้าของบริษัท 
 ก้าวจาก Millionaire ไปสู่ Billionaire ในระยะเวลาเพียง 2 ปี และ กลายเป็นบุคคลที่รวยที่สุดในโลก
แต่ในขณะที่ คุณ Warren Buffett ต้องใช้เวลามากถึง 26 ปีในการก้าวจาก Millionaire ไปสู่ Billionaire..
แม้จะดูเหมือนว่าการเติบโตของ Berkshire Hathaway และคุณ Buffett จะใช้ระยะเวลาค่อนข้างนาน
แต่รู้หรือไม่ว่า ตัวเลขดังกล่าวเป็นอัตราการเติบโต 2,404,748% หรือ คิดเป็นอัตราการเติบโตเฉลี่ย 20.9% ต่อปี นับตั้งแต่ปี 1965
ในขณะที่ในช่วงเวลาเดียวกัน S&P 500 เติบโตเพียง 1,508% หรือ 9.9% ต่อปี..
ผลประกอบการที่เติบโตมาตลอด 53 ปีเกิดมาจากแนวทางการลงทุนที่ถูกวางแผนมาอย่างดี โดยหนึ่งในเกณฑ์การคัดเลือกกิจการที่น่าสนใจคือ หุ้นที่ดีต้องมีป้อมปราการ
แล้วคุณ Buffett เริ่มลงทุนตอนอายุกี่ขวบ?
คุณ Buffett ในวัยเพียง 6 ปี เริ่มลงทุนซื้อโค้ก 6 แพ็กมาแบ่งขายแยกได้กำไรรวม 5 เซนต์ และเริ่มซื้อหุ้นครั้งแรกในวัย 11 ปี
ตอนนั้นเขาซื้อหุ้น Cities Service ที่ราคา 38 ดอลลาร์สหรัฐ โดยไม่กี่วันต่อมาราคามันตกลงไป 27 ดอลลาร์สหรัฐ
เมื่อหุ้น Cities Service กลับตัวเป็นขาขึ้น คุณ Buffett จึงรีบขายมันและได้กำไร 2 ดอลลาร์สหรัฐต่อหุ้น แต่ราคามันยังขึ้นไปเรื่อยๆ จนสูงถึง 200 ดอลลาร์สหรัฐต่อหุ้น และเรื่องนี้ทำให้เขาผิดหวังอย่างมาก..
ประสบการณ์ในวัย 11 ปีเป็นบทเรียนสำคัญที่ทำให้เขาเริ่มศึกษา และออกแบบแนวทางการลงทุนอย่างจริงจัง พร้อมกับได้ข้อคิดอีกเรื่องคือ ความอดทนเป็นสิ่งสำคัญ
หลังจากนั้นมา คุณ Buffett ก็ได้ทำธุรกิจอีกหลายอย่างไม่ว่าจะเป็นเด็กส่งหนังสือพิมพ์ แถมยังถูกปฏิเสธการเข้าเรียนมหาวิทยาลัย Harvard หลังจากการถูกสัมภาษณ์เพียง 10 นาที..
แล้วปัจจุบัน หุ้นป้อมปราการที่แข็งแกร่งของ Berkshire Hathaway มีอะไรบ้าง?
หากเรานำพอร์ตการลงทุนของ Berkshire Hathaway มาแบ่งออกเป็น 100 ส่วน กิจการที่คุณ Buffett ลงทุนมากที่สุดมีดังนี้
Apple Inc. (AAPL) 23.8%
Wells Fargo (WFC) 12.8%
Kraft Heinz Co. (KHC) 10.5%
Bank of America (BAC) 9.8%
Coca-Cola (KO) 8.9%
American Express (AXP) 7.6%
US Bancorp (USB) 2.57%
Moody’s (MCO) 2.15%
Phillips 66 (PSX) 1.99%
Bank of New York Mellon (BK) 1.79%
จากประสบการณ์ลงทุนในวัยเด็กรวมถึงการมี Benjamin Graham เป็นคุณครู ทำให้เขาประยุกต์ปรัชญาการลงทุน และแผนการลงทุนเป็นของตนเองจนกลายมาเป็นศาสตร์แห่งการลงทุนระดับโลก..
บริษัทที่คุณ Buffett สนใจจะลงทุน ส่วนใหญ่จึงเป็นธุรกิจที่มีลักษณะมั่นคง และมีเอกลักษณ์เฉพาะตัวที่แตกต่าง
อย่างในกรณีของ Apple คุณ Buffett ก็ไม่ได้เลือกเพราะเทคโนโลยีของบริษัทเพียงอย่างเดียว
เขาชื่นชอบใน Ecosystem ที่ Apple ได้สร้างขึ้น และเชื่อว่าบริษัทจะสามารถรักษา Ecosystem นี้ให้คงอยู่ได้ไปอีกนาน
ในทำนองเดียวกับการที่คุณ Buffett เชื่อมั่นในธุรกิจการเงินและธนาคารว่าเป็นธุรกิจที่จะคงอยู่ตลอดไป
สังเกตได้จากสัดส่วนของหุ้นสถาบันการเงินที่คุณ Buffett ถืออยู่..
จาก 10 อันดับแรก มีมากถึง 4 อันดับที่เป็นหุ้นธนาคาร ทั้ง Wells Fargo, Bank of America, US Bancorp, และ Bank of New York Mellon
อีกหนึ่งบริษัทที่น่าสนใจ คือ Coca-Cola ที่แม้ว่าจะมีงบสำหรับ Research & Development ค่อนข้างต่ำ แต่ผลประกอบการกลับเติบโตได้อย่างแข็งแกร่งตลอดหลายทศวรรษที่ผ่านมา
เรื่องนี้อาจชี้ให้เห็นว่า บางครั้งค่าใช้จ่ายในการพัฒนาและวิจัยอาจหมายถึงบริษัทกำลังอยู่ในตลาดที่มีการแข่งขันสูง และต้องผลิตอะไรใหม่ๆ มาตอบสนองผู้บริโภคอยู่ตลอดเวลานั่นเอง..
ที่น่าสนใจคือคุณ Buffett ได้ตั้งกฎกับตัวเองว่า
ข้อที่ 1 คือ อย่าขาดทุน
ข้อที่ 2 คือ อย่าลืมข้อที่ 1..
ผลจากการปฏิบัติตามกฎอย่างเคร่งครัดส่งผลให้หุ้น Berkshire Hathaway Inc. Class A ในปัจจุบันมีราคาสูงถึงหุ้นละ 323,878 ดอลลาร์สหรัฐ หรือ 10.56 ล้านบาท และคิดเป็นมูลค่าตลาดรวม 17.1 ล้านล้านบาท
ปัจจุบัน คุณ Buffett มีทรัพย์สินรวมกว่า 2.95 ล้านล้านบาท และเป็นมหาเศรษฐีที่รวยที่สุดอันดับ 3 ของโลก
นอกเหนือจากเรื่องความเป็นนักลงทุนแล้ว คุณ Buffett ยังเป็นนักบริจาคอีกด้วยโดยตั้งแต่ปี 2006 จนถึงปัจจุบัน เขาบริจาคไปแล้วกว่า 9.86 แสนล้านบาท..
ปิดท้ายด้วยข้อมูลที่น่าสนใจ
คุณ Buffett ใช้เวลาเกินกว่าครึ่งในแต่ละวัน หมดไปกับการอ่านหนังสือ เพราะเขาคิดเสมอว่า หนังสือจะทำให้เราฉลาดขึ้น และการตื่นนอนในวันถัดไป เราจะต้องฉลาดขึ้นกว่าวันนี้นั่นเอง..
----------------------
ถ้าไม่รู้จะอ่านหนังสืออะไร ติดตามบทความน่ารู้ใน  "blockdit" ได้ โหลดฟรีที่ 
 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-6.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
-
-
-